2010-ben az ír válogatott szövetségi kapitánya, Giovanni Trapattoni egy interjúban kilátásba helyezte, hogy hamarosan meghívja Walterst a csapatba. Ez végül 2010 novemberében, egy Norvégia elleni barátságos mérkőzés előtt történt meg. Walters a félidőben állt be csereként, ezzel bemutatkozva a nemzeti csapatban. Pályára lépett a rendkívül fontos Európa-bajnoki pótselejtezőn is, Észtország ellen. Az első mérkőzésen egy góllal járult hozzá a 4-0-s győzelemhez. Az írek végül 5-0-ra nyertek összesítésben, ezzel kijutottak a 2012-es Eb-re. Walters is bekerült a tornára utazó keretbe. A csapat mindhárom csoportmeccsét elvesztette, így a negyeddöntőbe már nem jutott tovább.